Nóg een vas oor 'diefstal' uit Transnet-pypleiding | Maroela Media
Nóg een vas oor 'diefstal' uit Transnet-pypleiding
Die bakkie het in 'n sloot te lande gekom toe die verdagtes probeer wegjaag. (Foto: SA Polisie)
Nog 'n man is betrap wat glo diesel uit Transnet se pypleiding in die omgewing van Ogies in Mpumalanga probeer steel het.
Kapt. Dineo Lucy Sekgotodi, woordvoerder van die Valke, het gesê die 37-jarige man is Donderdag aangekeer.
"Transnet het glo 'n daling in drukking in die pypleiding opgemerk en 'n span uitgestuur wat 'n voertuig langs die pyp opgemerk het. Dié inligting is weer aan veiligheidspersoneel deurgegee," het Sekgotodi gesê.
"Met die veiligheidsbeamptes se aankoms het hulle 'n dubbelkajuitbakkie gesien wat dadelik teen 'n hoë spoed weggejaag het. Die bestuurder van die bakkie het beheer verloor en die voertuig het in 'n sloot te lande gekom."
Een van die verdagtes is aangekeer terwyl sy makkers laat spaander het en steeds op vrye voet is. Die man verskyn na verwagting Maandag in die Ogies-landdroshof.
Van die toerusting wat die polisie gevind het. (Foto: SA Polisie)
Dit is die tweede soortgelyke voorval binne net 'n paar dae in dié omgewing.
Mdumiso Thuthuka (23) het Dinsdag in die landdroshof op die dorp verskyn nadat hy Saterdag vir diefstal en kwaadwillige saakbeskadiging in hegtenis geneem is.
Sekgotodi het gesê Thuthuka is aangekeer nadat Transnet-amptenare weereens 'n daling in drukking in die pypleiding opgemerk het.
Veiligheidsbeamptes is uitgestuur en het drie mense in 'n vragmotor langs die pypleiding aangetref. Hulle kon egter nie verduidelik waar hulle aan die diesel in die vragmotor kom nie.
Al drie is in hegtenis geneem, maar twee is deur die hof vrygelaat.
Thuthuka bly in aanhouding tot hy volgende week na verwagting om borgtog sal aansoek doen.
Gordhan 'speel skaak' met werkers se salarisse
Covid-19-statistieke: Getalle styg steeds skerp
Dit is nie net diefstal en kwaadwillige saakbeskadiging nie – dit is sabotasie ook. Dit raak die hele land.
Maar soos gewoonlik sal die terroriste, diewe en moordenaars nie die gepaste straf ontvang nie.
Konfiskeer die bakkie ook.
Soms kan mens net jou kop SKUD.
Die Pyplyn is veronderstel.om 24 gemonitor te word . Dasr moet Patrollie al met die Pyplyn kangs gefoen word.